Ресей Қазақстанның 3 қаласына ЖЭО салады: Келісімге қол қойылды
"Ресей Қазақстанның 3 қаласына ЖЭО салады: Келісімге қол қойылды" | "https://abai.kz/post/177965"
TITLE: Ресей Қазақстанның 3 қаласына ЖЭО салады: Келісімге қол қойылды
URL: https://abai.kz/post/177965
META: "Ресей Қазақстанның 3 қаласына ЖЭО салады: Келісімге қол қойылды" | "https://abai.kz/post/177965"
DATE: 27.12.2023
AUTHOR(s): Abai.kz
TOTAL WORDS: 107
TEXT: «Самұрық-Қазына» қорының басшысы ресейлік әріптестермен энергетика мәселелері бойынша келіссөз жүргізді. Мемлекет басшысының Санкт-Петербург қаласына жұмыс сапары аясында «Самұрық-Қазына» АҚ басқарма төрағасы Нұрлан Жақыпов «Фирма ОРГРЭС» компаниясының директорлар кеңесінің төрағасы Сұлтан Яхьяевпен және «Интер РАО — Экспорт» бас директоры Максим Сергеевпен кездесті. Кездесу қорытындысы бойынша «Самұрық-Қазына» АҚ мен «Интер РАО — Экспорт» компаниясы арасында Көкшетау, Семей және Өскемен қалаларында үш ЖЭО салу жобалары, сондай-ақ «Самұрық-Энерго» АҚ мен «Фирма ОРГРЭС» компаниясы арасында Екібастұз ГРЭС-2-де ресейлік жабдықты пайдалана отырып, № 3 және № 4 энергоблок салу жөнінде ынтымақтастық туралы келісімге қол қойылды. Қос тарап энергетика саласында әріптестік пен инфрақұрылымды дамыту жөнінде тәжірибе алмасуға ниетті екенін жеткізді. Фото: «Самұрық-Қазына» қоры Abai.kz
